Vitamin C atawa L-askorbat téh hiji zat gizi ésénsial pikeun primata luhur jeung sababaraha spésiés lianna. Askorbat perlu pikeun sababaraha rupa réaksi métabolismeu dina sakabéh awak sato jeung tutuwuhan sarta dihasilkeun ku awak ampir sakabéh organismeu, iwal manusa jeung sababaraha primata. Ieu vitamin kawentar ku balukar tina kakuranganana: barusuh (skorbut).

Farmakofor vitamin C téh ion askorbatna. Pikeun mahluk hirup, askorbat téh antioksidan anu naméngan awak tina setrés oksidatif sarta salaku kofaktor dina sababaraha réaksi énzimatik penting.

Peran biologis 

Vitamin C téh L-énantiomér askorbat; énantiomér sabalikna, D-énantiomér, teu boga mangpaat fisiologis anu penting. Duanana mangrupa kiral pikeun wangun molekul anu sarua. Nalika ngaréduksi, L-askorbat nu réduktor kuat téh bakal robah jadi bentuk kaoksidasi, L-dehidroaskorbat. L-dehidroaskorbat lajeng bisa diréduksi balik jadi L-askorbat aktif ku énzim jeung glutation.

L-askorbat téh asam gula lemah anu wangunna patali jeung glukosa nu sacara alami diciptakeun ngahiji jeung ion hidrogén ngabentuk assam askorbat, atawa ngahiji jeung ion logam ngabentuk askorbat mineral.

Mangpaat 
Pikeun manusa, vitamin C jétu pisan salaku antioksidan, ngurangan setrés oksidatif, salaku substrat peroksidaseu askorbat, ogé salaku kofaktor énzim dina biosintésis bahan-bahan biokimia penting. Vitamin C boga peran salaku donor éléktron pikeun dalapan énzim:

 Tilu énzim dina hidroksilasi kolagén. Ieu réaksi nambahkeun gugus hidroksil kana asam amino prolin atawa lisin dina molekul molekul (ngaliwatan hidroksilaseu prolil jeung hidroksilaseu lisil), antukna molekul kolagénna bisa ngabentuk wangun tripel héliks; ku kituna vitamin C jadi éséntial pikeun kamekarkeun jeung mulasara jaringan tatu, saluran getih, jeung kartilage.
 Dua énzim pikeun sintésis karnitin. Karnitin penting dina ngakut asam lemak ka mitokondria pikeun ngahasilkeun ATP.
 Anu tilu sésana nyaéta
 hidroksilaseu béta dopamin dina biosintésis norépinéfrin tina dopamin.
 énzim nu nambahkeun gugus amida ka hormon péptida, antukna leuwih stabil.
 énzim nu ngamodulasi métabolismeu tirosin.

Jaringan biologis anu ngagundukkeun vitamin C leuwih ti 100 kali kadarna dina plasma getih nyaéta kelenjar adrénal, pituitari, timus, corpus luteum, jeung rétina. Nu ngagundukkeun antara 10 n.k. 50 kalina nyaéta otak, limpa, bayah, téstis, kelenjar limfe, ati, tiroid, mukosa usus leutik, leukosit, pangkréas, ginjal, jeung kelenjar ciduh.

Rujukan 
Vitamin C. Wikipédia basa Inggris (5 Dés. 2007).

Bacaan salajengna 
Jurnal
 
 

Pustaka

 

 see Part IV, Chapter 7: Vitamin C  
  see Chapter 3: Vitamin C, The Champion Free Radical Scavenger 
 Monograph - Volumes I, II, III.

Tumbu kaluar 
 AscorbateWeb — a collection of twentieth century medical & scientific literature on vitamin C in the tréatment and prevention of human diséase at séanet.com
 Healing Thresholds — Research on Vitamin C in the treatment of autism.  at héalingthresholds.com
  — "Prevention and treatment of occlusive cardiovascular disease with ascorbate and substances that inhibit the binding of lipoprotein (a)", Inventors: Matthias W. Rath and Linus C. Pauling
 vitamin C at United Kingdom Food Standards Agency
 
 Vitamin C Requirements: Optimal Health Benefits vs Overdose — a moderate dose advocacy site
 For Doctors: Preparation of Vitamin C IV's — by Andrew W. Saul, PhD. at doctoryourself.com
 Information regarding treatment of the Bird Flu with massive doses of ascorbate. — by Robert Cathcart, M.D. at orthomed.com

Antioksidan
Asam organik
Vitamin
Koénzim